**210802**

**Тым кеш емес**

***«Жүрер жолын адам жүрегінде жоспарлар,***

***Ал оның қадамдарын Жаратқан Ие бағыттар.»***

***(Нақыл сөздер 16:9)***

Сіз қай жаста болсаңыз да, өмірдің қай мезгілінде болсаңыз да, өзіңізді барлығынын артта қалып бара жатқандай сезінуіңіз мүмкін. Сіз әлі үйленбедіңіз, әлі мансабыңызға жеткен жоқсыз, сіз әлі де мұны, мынаны істеп үлгеруіңіз керек деген сияқыт ойлар пайда болуы мүмкін...

Біз кейде осы ойларға беріліп кетеміз, алайда, біз Құдай ойлағандай ойламаймыз. Құдай «мұнда» және «қазір» сөздерімен шектелмейді. Оның біздің өмірдегі жоспарлары мен мақсаттарының аяқталу мерзімі жоқ, өйткені Ол мүмкін емес нәрсені жасай алады. Иә, кейде Оның мақсаттарының орындалуы ұзақ уақытты алады.

Мэвис Ортон 26 жастағы британдық медбике болды, ол әрқашан қызмет еткісі келді. Тайландқа миссияға жиналып жатқан кезде, оның анасы ауыр ауруға шалдығып қалады. Мэвистің анасы келесі 20 жыл бойы оның күтіміне мұқтаж болды. Анасы қайтыс болғаннан кейін, ол бірнеше миссия агенттіктерімен хабарласады. Бірақ, олар: «Бұл сіз үшін тым кеш. Сіз қартайдыңыз!» - деп айтатын еді.

Бірақ Мэвис сондай агенттіктерге хабарласуды жалғастыра берді. Ақырында, бір агенттік оны Филиппинде жұмыс істеуге қабылдады. Сөйтіп, ол өзінің акушерлік икемімен, өлім деңгейі жоғары кедей аймаққа бет алды. Ол сол жерде, кішкентай бір үйді жалға алып, сөйтіп, “Шалом» босану орталығы дүниеге келді. Ондаған жылдар өткен соң, 77 жасында, ол патшайым Елизаветаның құрметіне ие болды! Мыңдаған сәбилер оның арқасында аман –есен дүниеге келді, ал медициналық көмекке мұқтаж болған аналарға жақсы күтім жасалды, өйткені Мэвис бір нәрсені нық білді: Құдай біздің өміріміздегі мақсатын жүзеге асыруға ешқашан кешігіп қалмайды.